Hendrik Allsaar

Hendrik Allsaar (sündinud 16. märtsil 1943 Taadikvere, Imavere vald, Viljandimaa) on eesti põllumees ja ettevõtja.

Ta lõpetas 1964. aastal Olustvere sovhoostehnikumi ja 1979. aastal Eesti Põllumajanduse Akadeemia agronoomina.

Ta oli aastatel 1964–1969 kolhoosi Avangard põllundusbrigadir, 1969–1977 Imavere kolhoosi (Paide rajoonis) peaagronoom, 1977–1982 Emajõe kolhoosi (Tartu rajooni) peaagronoom ja 1982–1993 Lustivere kolhoosi (Jõgeva rajoonis) esimees. Aastast 1993 on ta Taadikveres asuva Essa-Reinu talu peremees.

1993. aastal juhtis ta lühikest aega Põltsamaa Piimaühistut. Talupidamise kõrvalt juhtis ka mõnda aega Puhu-Risti puidufirmat, oli aktsiaseltsi Graniit juht. Praegu juhib ta lisaks oma talule Kõo vallas tegutsevaid põllumajandusühistuid.

Ta on olnud Põltsamaa vallavolikogu liige ja sanatooriumi Põltsamaa Tervis nõukogu liige.

Tunnustus
2005 Valgetähe V klassi teenetemärk kohaliku elu edendamise eest
2011 Jõgevamaa Kuldrist

Viited

Välislingid
Hendrik Allsaar loodab küll parimat, aga kardab realistina vastupidist

Eesti agronoomid
Eesti ettevõtjad
Eesti Maaülikooli agronoomiateaduskonna vilistlased‎
Eesti NSV kolhoosiesimehed
Valgetähe V klassi teenetemärgi kavalerid
Sündinud 1943